|  |  |
| --- | --- |
| Numri i lëndës: | 2019:090499 |
| Datë: | 06.06.2019 |
| Numri i dokumentit: | 00346322 |

C. nr. 635/15

GJYKATA THEMELORE NE PEJE, Departamenti i përgjithshëm, sipas gjyqtares Merita Baloku ne çështjen kontestimore te paditësit SH.P.K ,,M.”, B. –I., drejtor I. Sh., të cilin e përfaqëson B. B. av. nga P., kundër te paditurës A. K. S. R. –P., të cilën e përfaqëson A. V. av. nga P., për kompensim dëmi, për fitimin e humbur, vlera e kontestit 150 000 €, ne seancën e mbajtur me dt.17.05.2019, përpiluar me dt.06.06.2019, në prani te autorizuarit te paditësit dhe të autor. te paditurës murr këtë:

A K T G JY K I M

**I.REFUZOHET SI E PA BAZUAR** kërkesëpadia e paditësit SH.P.K ,,M.”, B. –I., drejtor I. Sh., me të cilën ka kërkuar që të Aprovohet kërkesëpadia e paditësit SH.P.K ,,M.”, për kompensim dëmit material në emër të fitimit të humbur, dhe të OBLIGOHET e paditura A. K. S. R. –P., që në emër të fitimit të humbur për periudhën nga data 26.05.2009 e gjer me sot të ia paguaj shumen në lartësi prej 9.833.16 €, me kamatë ligjore sipas shkalles së kamatave sipas shkalles së kamatave bankare që veprojnë në Republikën e Kosovës e deri në pagesën definitive e nën kërcënim të përmbarimit me dhunë

**II. OBLIGOHET** paditësi qe të paditurës të ia paguaj shpenzimet e procedurës në shumë prej 540 €, në afat prej 15 ditësh nga dita e pranimit të këtij aktgjykimit e nën kërcënim të përmbarimit.

A r s y e t i m

Paditësi SH.P.K ,,M.”, B. –I., drejtor I. Sh., me dt. 22.07.2015, nëpërmjet të autorizuarit të tij në këtë gjykatë ka parashtruar padi kundër të paditurës A. K. S. R. –P., për kompensim dëmi për fitimin e humbur, me te cilën ka parashtruar çështjen si vijon: se me dt. 26.05.2009 ka konkurruar në tenderin për ndërtimin e S. R. të P., në procedurë të prokurimit publik ,,Ndërtimi i Spitalit të Kraharorit me nr. të prokurimit 70500/09/12/511 ku ishin te përfshira kushtet e tenderimit, një nder kushtet kryesore ishte çmimi më i ulet. Në këtë tender kishin marrë pjesë kompanitë si ,,N., nga P., ,, ,A.,, nga I., si dhe SH.P.K. ,,M.’’ nga B. I..

Autoriteti kontraktues me dt. 26.05.2009 shpall fitues kompaninë ,,N.’’ nga P.. Të pakënaqur me shpalljen e fituesit kompania ,A.,, nga I. si dhe SH.P.K. ,,M.’’ nga B. I., bëjnë ankesa pranë OSHP-së . Me vendimin nr. 1305/09 çështja kthehet në rivendosje me se ka shkelje të LPP 02/L-99, se të nenit 6.50.57 dhe 58 duke mos respektuar kriterin kryesor –çmimin më të ulet për dhënien e kontratës.

Autoriteti kontraktues në rastin e dytë vepron si në rastin e parë dhe prapë nxjerr një vendim për dhënien e kontratës, po e njëjta shkelë procedurat, e njëjta vetëm ndërron fituesin e kompanisë, kësaj radhe fitues e vendos kompaninë ,,A.’’.Në afatin e paraparë ligjor prej paditësi ka bërë ankesë, Autoritetit Kontraktues. OSHP-së lenden e shqyrton lidhur me ankesën të njëjtit sjellin konkluzion me ,,Ndërpritet’’ procesi i vendim marrjes në lëndën PSH. Nr. 1440/09 ku në fund të konkluzionit epet këshilla juridike për palën e pa kënaqur që mund ti drejtohet me padi Gjykatës Kompetente në afat prej 30 ditësh. I pakënaqur paditësi në afat ligjor parashtron padi në Gjykatën Supreme në Prishtinë. Gjykata Themelore në Prishtinë departamenti për çështje administrative merr vendim me të cilin ia ka aprovuar kërkesëpadinë SHPK ,,M.’’ nga B. I., kundër OSHP-së dhe ka anuluar konkluzionin e të paditurit OSHPP Prishtinë me nr. 1440/09 të dt. 11.08.2009 Organi Shqyrtues i Prokurorimit Publik në Prishtinë, kundër këtij aktgjykimi ushtron ankesë te cilën Gjykata e Apelit në Prishtinë e cila ankesën e refuzon të pa bazuar. Konsideron se paditësi SHPK ,,M.’’ ka pasur dëme nga vendimi –Konkluzioni i OSHP-së dhe meqenëse paditësi ka pasur dëme i cili manifestohet me fitimin e humbur i propozon gjykatës ta aprovoi kërkesë padinë e paditësit për kompensimin e dëmit material në emër të fitimit të humbur.

Në shqyrtimin kryesor dhe në fjalën e vet përfundimtare e nëpërmjet të autorizuarit të tij ka deklaruar se: mbetet pranë padisë dhe kërkesës së saj duke marr parasysh edhe Ligjin mbi Prokurimin Publik nr. 2003/17 apo nr.02/l-99 ku ne nenin 114 në pikën 3, Autoriteti Kontraktues është i obliguar për kompensimin e dëmit. Po ashtu fjalën përfundimtare e dorëzoi në formë të shkruar e cila do të jetë pjesë përbërëse e shkresave të lëndës dhe në të cilën veç tjerash thekson se me dt.22.07.2015, paditësi parashtron padi për kompensim dëmi material për fitimin e humbur, komform pikës III. të dispozitivit të Aktvendimit PSH.nr.1440/09 të dt. 09.08.2017 të Panelit Shqyrtues të Prokurimi, me të cilën pikë udhëzohet paditësi për realizimin e kompensimit të dëmit në procedurën kontestimore, pranë Gjykatës Kompetente. Nga kjo thekson se themelësia e kërkesëpadisë ,,M.’’ SHPK B. I., është e bazuar në ligjin e procedurës kontestimore konkretisht në nenin 321.1. ,,citon se nuk ka nevojë të provohen faktet e ditura botërisht e as faktet që i ka vërtetuar gjykata në gjykimet e më hershme’’ e në rastin konkret shkeljet e bëra gjatë procedurës administrative lidhur me tenderin e lartcekur, janë vërtetuar me aktgjykimin e formës së prerë A. nr. 728/09 idt. 09.01.2014 me të cilën është aprovuar në tërësi kërkesëpadia e paditësit ,,M.’’- SHPK. I.. Konsideron se padia e ushtruar në Gjykatën Themelore në Pejë me dt. 22.07.2015 për kompensimin e dëmit- fitimin e humbur është e bazuar nga gjykata ka kërkuar që ta aprovon kërkesëpadinë e paditësit SHPK ,,M.’’ si të bazuar shpenzimet e procedurës i ka kërkuar.

I padituri nëpërmjet të autorizuarit të tij, me dt.22.03.2017 ka parashtruar përgjigje në padi me të cilën në tërësi e ka kontestuar padinë dhe kërkesëpadinë e paditësit si të pa bazuar. Edhe pse nuk është kontestuese se A. K. S. R. –P., palë e padituri ka zhvilluar procedurën e prokurimit ,, Ndërtimi i Spitalit të Krahrorit i mungon legjitimiteti pasiv, për faktin se e paditura i ka respektuar –vendimet Konkluzionet-hierarkinë e organit më të lartë OSHP-në, lidhur me zhvillimin e procedurës së prokurimit. Gjithashtu e konteston kërkesëpadinë e paditësit për shkak të parashkrimit, bazuar në nenin 371 të LMD-së, pasi kanë kaluar më tepër se 6 vite nga shkaktimi i dëmit. Shton se pretendimet e paditësit, ankesat dhe provat e ofruara në padi lidhur edhe me pakënaqësitë me konkluzionin e dhënë nga OSHP-ja vërtetojnë edhe një herë se spitali nuk mund të jetë palë e paditur, këtë e vërteton kërkesa për precizimin e padisë A.nr 7289/09 ku paditësi heq dorë nga e paditura e parë –Spitali i Kraharorit në P.. Në shqyrtimin kryesor dhe në fjalën e vet përfundimtare nëpërmjet të autorizuarit të tij i padituri ka deklaruar se: se e kundërshton në tërësi besueshmërinë e kërkesëpadisë kjo për faktin se e njëjta nuk ka mbështetje në provat qe i ka ofruar pala paditëse . E paditura gjithmonë ka vepruar konform vendimeve të organit shqyrtues të prokurimit. Vendimi i gjykatës, në të cilën pala paditëse, e mbështet kërkesën nuk ka konstatuar shkelje nga ana e Spitalit –këtu të paditurës po ka konstatuar shkelje nga procedurale nga ana e OSHP-së, nga vendimi i gjykatës A.nr. 72809 kuptohet çartë se arsyeja pse gjykata e ka aprovuar kërkesëpadinë në këtë kontest e që ishte iniciuar nga ana e paditësit OSHP-së. Shton se siç mund të shihet askund në arsyetimin e këtij vendimi gjykata nuk konstaton asnjë shkelje nga ana e këtu të paditurës pasi që nxjerrja e vendimit apo e konkluzionit nuk ka qenë kompetencë e saj. Përndryshe mbetet në tersi pranë pretendimeve dhe kundërshtimeve të gjertanishme duke i prezantuar gjykatës kopjen me shkrim të fjalës përfundimtarë si dhe një kopje për palën kundërshtare.

Për vërtetimin e gjendjes plote faktike, gjykuar drejtë lidhur me këtë çështje kontestimore, me propozimin e palës paditëse, gjykata beri administrimin e këtyre provave si: aktgjykimi AA.nr.114/2014, i dt.06.05.2015, aktgjykimi A.nr.728/09 dt. 09.01.2014, dosja e autoritetit kontraktues, vendimi i panelit shqyrtues të prokurimit Psh. Nr. 1005/09 nr. 1048/09dt.24.06.2009, vendimi i panelit shqyrtues të prokurimit P.sh.nr.1440/09 dt.08.2017, aktvendimi ARJ-UZVP nr.28/2015 i Gjykatës Supreme të Kosovës i dt. 29.02.2016, ekspertiza financiare e ekspertit H. S., dt. 25.06.2018, si dhe bëri leximin e shkresave tjera të lëndës C.nr.635/15.

Pasi që gjykata bëri vlerësimin e provave, me kujdes dhe ndërgjegje te secilës prove veç e veç e te gjitha bashkërisht e ne kuptim te nenit 8 të LPK –së, si dhe ne baze te rezultatit te tërësishëm te procedurës se zhvilluar, lidhur me këtë çështje kontestimore, vërtetoi këtë gjendje faktike: se paditësi SH.P.K ,,M.”B. –I., me pronarë Drejtor I. Sh., kishte konkurruar për marrjen e tenderit për ndërtimin e Spitalit Rajonal të Kraharorit në Pejë, me dt.25.06.2009 me nr. të prokurimit 70500/09/012/511. Nga shkresat e lëndës u vërtetua se fitues i kontratës për ndërtimin e Spitalit Rajonal të Kraharorit në Pejë, është shpall kompania ,,N.’’ nga P.. Paditësi SH.P.K ,,M.”B. –I., se bashku me kompaninë A. nga I., parashtrojnë Ankesë të protokolluar me nr. 1048/09 dhe me dt. 02.06.2009

Paneli shqyrtues (PSH) i Prokurimit, me vendimin e saj Nr. 1005/09 nr.1048/09 i dt. 24.06.2009, duke vendosur lidhur me ankesat të parashtruara nga OE: N.N.T ,,A. ‘’ me seli në I. dhe SH.P.K ,,M.”B. –I., lidhur me tenderin për Ndërtimi i Spitalit të Kraharorit nr. i prokurimit:70500/09/012/511 të iniciuar nga Autoriteti Kontraktues –Spitali të Kraharorit në Pejë me dt. 24.06.2009, i ka aprovuar ankesat të parashtruara nga OE: N.N.T ,,A.‘’ me seli në I. dhe SH.P.K ,,M.”B. –I., dhe e ka urdhëruar Autoritetin Kontraktues i Prokurimit të Spitalit Rajonal të Pejës për ndërtimin e Spitalit Rajonal të Krahrorit me nr. të Prokurimit: 70500/09/012/511 te kthen çështjen në Ri-vlerësim.

Me konkluzionin e Organit Shqyrtues të Prokurimit, PSH. Nr. 1440/09 i dt.10.08.2009 është ndërprerë procedura e vendimmarrjes në lëndën PSH Nr. 1440/09 dhe palët e pakënaqura janë udhëzuar qe me padi ti drejtohen Gjykatës kompetente në afat prej 30 ditësh nga dita e pranimit të konkluzionit.

Me dt. 10.09.2009, SHPK ,,M.’’ parashtron padi në Gjykatën Supreme të Kosovës me dt. 10.09.2009, kundër të paditurës A. K. S. R. –P., dhe Organit Shqyrtues i Prokurorimit për Anulimin e Vendimit nr.70500/09/012/511 me datë 03.07.2009 dhe Konkluzionit nr. 1853/09 me datë 11.08.2009. Padinë në fjalë e precizon dhe tani mbetet e paditur Organi Shqyrtues i Prokurimit Prishtinë.

Gjithashtu nga shkresat e lëndës konkretisht nga Aktgjykimi i Gjykatës Themelore –Departamenti për çështje Administrative A. nr. 728/09 datë 09.01.2014 dhe nga Aktvendimi i Gjykatës Supreme të Kosovës ARJ – UYVP. Nr. 28/2015 i dt. 11.08.2009, vërtetohet se nga këtu paditësja SH.P.K ,,M.”B. –I., në të gjitha fazat e procedurës e paditur është Organi Shqyrtues e Prokurorimit në Prishtinë.

Andaj nga te cekurat lartë, gjykata vërtetoi se të paditurës A. K. S. R. –P., i mungon Legjitimiteti pasiv në këtë çështje kontestimore, për faktin se lidhur me kërkesën e saj për dhënien e Kontratës në Punë, ka vendosur Organi Shqyrtues i Prokurorimit në Prishtinë, gjithashtu nga shkresat e lëndës u vërtetua se paditësi me të paditurën asnjëherë nuk kanë lidhur raporte kontraktuale në bazë të se cilës paditësi nga e paditura kishte me kërkuar kompensimin e dëmit për fitimin e humbur, andaj nga këto arsyera e konform dispozitave të nenit 262 LMD-së dhe dispozitave të nenit 245 të Ligjit Nr.04/l-077 gjykata vendosi si në dispozitiv të këtij Aktgjykimi.

Vendimi mbi shpenzimet e procedurës gjykata e mbështeti 452.1 të LPK-së, tarifës së OAK-së të Kosovës, dhe kërkesës së autorizuarit të paditurës. Në këto shpenzime janë llogaritur për dy përfaqësime nga 270 €, e në lartësi totale prej 540 €, u vendos si në dispozitiv të këtij aktgjykimi.

Nga të cekurat lartë u vendos si ne dispozitiv te këtij aktgjykimi.

NGA GJYKATA THEMELORE NE PEJE, Departamenti i përgjithshëm

C.nr. 635/15 me dt. 06.06.2019

Gjyqtarja

Merita Baloku

UDHËZIM JURIDIK:

Kundër këtij aktgjykimi pala e pa kënaqur

ka te drejtë te paraqes ankese ne afat prej

15 ditësh nga dita e dorëzimit, Gjykatës se

Apelit në Prishtinë.